Modriny po tele po infarkte: Môže byť súvis s liekmi Brilique, Anopyrin, Sortis alebo Nolpaza?
Dobrý deň, utrpela som v máji 2025 infarkt. Beriem lieky Brilque, Anopyrin.,Sortis a Nolpazu. Začali sa mi robiť modriny po tele. Nemôže to mať súvis s liekmi?
Dakujem za odpoveď
a ostávam s pozdravom
Dobrý deň,
ďakujeme za Vašu otázku.
Súvis vzniku modrín s prebiehajúcou liečbou je veľmi pravdepodobný. Krvácavé poruchy (napríklad spontánny vznik hemtómov) partí medzi veľmi časté nežiadúce účinky lieku Brilique. Súbežným podávaním Anopyrinu sa zosilňujú účinky lieku Brilique spojených s rizikom krvácania. O uvedených ťažkostiach je potrebné informovať lekára, ktorý zváži súvis s liečbou a rozhodne o ďalšom liečebnom postupe.
Prajem pevné zdravie.
S pozdravom
PharmDr. Veronika Kiabová